На основу члана 117. Закона о спорту (Службени гласник РС'' број 10/16) и на основу члана 22. Правилника о одобравању и финансирању програма којима се остварују потребе и интереси грађана у области спорта у општини Бач (''Службени лист општине Бач'' број 34/16), Спортски савез општине Бач упућује

**ЈАВНИ ПОЗИВ ЗА ПОДНОШЕЊЕ ГОДИШЊИХ ПРОГРАМА РАДА СПОРТСКИХ ОРГАНИЗАЦИЈА СА ТЕРИТОРИЈЕ OПШТИНЕ БАЧ ЗА 2023. ГОДИНУ.**

**Овлашћени подносиоци годишњих програма су:**

1.Спортски савез општине Бач – предлог свог годишњег програма;

2.Спортски савез општине Бач - предлоге годишњих програма организација у области спорта са седиштем на територији општине Бач, за области из члана 2. став 1. тач. 1) и 2) у делу који се односи на набавку спортске опреме и реквизита 3), 5), 6), 8), 9), 10), 12), 13), 14) и 16) Правилника о одобравању и финансирању програма којима којима се остварују потребе и интереси грађана у области спорта у општини Бач;

**Критеријуми које подносилац програма треба да испуни**

Годишњи програми морају бити из области спорта утврђених чл.137. Закона о спорту Правилника о одобрењу средстава и финансирању програма којима се остварује потребе и интереси грађана у области спорта на територији општине Бач (Сл.лист општине Бач, бр.34/16) и Правилника о категоризацији спортских организација на територији општине Бач (Сл.лист Општине Бач, број 34/16).

Спортском, односно другом удружењу (у даљем тексту: носилац програма) могу да се доделе средства из буџета Општине Бач, на основу поднетог предлога годишњег и посебног програма или пројекта, под условом да испуњава опште услове односно критеријуме.

**Општи услови су да је носилац програма:**

1. регистрован у складу са законом,

2. уписан у националну евиденцију у складу са Законом о спорту,

3. искључиво или претежно послује на недобитној основи,у складу са законом,

4. има седиште и своју активност реализује на територији општине Бач,

5. је директно одговоран за припрему и извођење програма,

6. је претходно обављао делатност најмање годину дана,

7. да испуњава, у складу са Законом о спорту, прописане услове за обављање спортских активности и делатности,

8. је са успехом реализовао одобрени програм, претходних година , као носилац програма,

9. није у поступку ликвидације, стечаја и под привременом забраном обављања делатности,

10. нема блокаду пословног рачуна у тренутку закључења уговора о реализацији програма и пребацивање буџетских средстава на пословни рачун, пореске дугове или дугове према организацијама социјалног осигурања,

11. није у последње две године правноснажном одлуком кажњен за прекршај или привредни преступ у вези са својим финансијским пословањем, коришћењем имовине, раду са децом и спречавањем негативних појава у спорту,

12. располаже капацитетима за реализацију програма,

13. да је поднет од стране овлашћеног предлагача програма.

14. члан одговарајућег надлежног националног гранског спортског савеза преко кога се остварује општи интерес у области спорта.

**Подносилац предлога програма је обавезан да достави следећу документацију:**

**1.** Образац 1. – Предлог годишњих програма организација у области спорта којима се

задовољавају потребе и интереси грађана у области спорта на територији општине Бач у

2022. години

**2.** Образац 2. – Упитник за категоризацију спортских организација (за спортске

организације које су у систему такмичења).

**3**. Образац 2а – Потврда надлежног гранског савеза (Потврду попуњава надлежни савез)

**4.** Образац 3. – Изјава о партнерству уколико је предвиђен партнер у реализацији

годишњег програма.

**5.** Образац 4. – Изјава да нема препрека у смислу члана 118. став 5. Закона о спорту,

**6.** Образац 5. – Пропратно писмо.

**7.** Копија решења о регистрацији организације (из АПР)

**8.** Копија Статута (само копија прве стране Статута)

**9.** Одлука надлежног органа носиоца програма о утврђивању предлога годишњег програма

Документација са општим смерницама за подносиоце програма се могу преузети на званичном сајту општине Бач: [**www.bac.rs**](http://www.bac.rs).

Предлог годишњег програма у затвореној коверти, доставити на адресу: Спортски савез општине Бач, ул. Вука Караџића бб, 21420 Бач са назнаком «НЕ ОТВАРАЈ – ПРЕДЛОГ ГОДИШЊЕГ ПРОГРАМА»..

**Рок за доставу пријава најкасније до 05.01.2023. године.**

**Неблаговремене и непотпуне пријаве неће се разматрати.**

За све додатне информације можете се обратити Спортском савезу општине Бач, тел. 063 717 43 97 – Бранко Микавица секретар Спортског савеза или 063 8807 507 – Виктор Ђирки председник Спортског савеза

У Бачу 20.12.2023. године

Председник

Спортског савеза општине Бач

Виктор Ђирки